stanford-oval/wikipedia huggingface dataset:
Tina Turnerin diskografia
Singlet > Vierailevana artistina > Muut kappaleet

| Vuosi | Kappale | Albumi |
| --- | --- | --- |
| 1976 | "Come Together" | All This and World War II |
| 1982 | "Johnny and Mary" | Summer Lovers (soundtrack) |
| 1982 | "Crazy in the Night" | Summer Lovers (soundtrack) |
| 1985 | "Total Control" | We Are the World |
| 1990 | "Break Through the Barrier" | Days of Thunder (soundtrack) |
| 1991 | "The Bitch is Back" | Two Rooms |
| 1991 | "A Change is Gonna Come" (B.E.F.:n kanssa) | Music of Quality and Distinction Volume Two |
| 1993 | "Shake a Tail Feather" | What's Love Got to with It (soundtrack) (non-US pressings) |
| 1993 | "Tina's Wish" | What's Love Got to with It (soundtrack) (non-US pressings) |
| 1997 | "Row, Row, Row Your Boat" | Carnival! |
| 1998 | "Love is a Beautiful Thing" | Wildest Dreams (Japanilainen bonus)  & Diana, Princess of Wales – Tribute |
| 1998 | "He Lives in You" | The Lion King II: Simba's Pride (soundtrack) |
| 1999 | "Easy as Life" (featuring Angelique Kidjo) | Elton John and Time Rice's Aida |
| 2000 | "Baby, I'm a Star" | All That Glitters |
| 2003 | "Great Spirits" | Brother Bear (soundtrack) |
| 2007 | "Edith and the Kingpin" (Herbie Hancockin kanssa) | River: The Joni Letters |
| 2007 | "The Game of Love" | Ultimate Santana |
Scooby-Doo ja kyberjahti

| Scooby-Doo ja kyberjahti> Scooby-Doo and the Cyber Chase |
| --- | --- |

Ohjaaja:  Jim Stenstrum
Käsikirjoittaja:  Joseph Barbera William Hanna Mark Turosz
Tuottaja:  Davis Doi Joseph Barbera Jean MacCurdy Kathryn Page
Säveltäjä:  Louis Febre Richard Wolf
Leikkaaja:  Joseph G. Gall
Pääosat:  Scott Innes Frank Welker Grey DeLisle B. J. Ward
Valmistustiedot
Valmistusmaa:   Yhdysvallat
Tuotantoyhtiö:  Hanna-Barbera Productions Warner Bros. Animation
Levittäjä:  Warner Bros. Home Entertainment Netflix
Ensi-ilta:   9. lokakuuta 2001  22. syyskuuta 2007
Kesto:  69 min.
Alkuperäiskieli:  Englanti
Edeltäjä:  Scooby-Doo and the Alien Invaders
Seuraaja:  Scooby-Doo ja vampyyri
Aiheesta muualla
IMDb 
Elonet
AllMovie
Infobox OKNimi-testi OK: 
Scooby-Doo ja kyberjahti (Scooby-Doo and the Cyber Chase) on vuonna 2001 suoraan DVD:lle julkaistu animaatioelokuva. Se oli samalla järjestyksessään neljäs suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Jim Stenstrum ja pääosassa ääninäyttelivät Scott Innes, Frank Welker, Grey DeLisle ja B. J. Ward.
Juoni

Scooby-Doo ja hänen ystävänsä vierailevat Freddyn ystävän Ericin luona yliopistoon, jonne hän kutsui jengin luodessaan palkitun videopelin, mikä perustui Freddyn ja hänen ryhmänsä seikkailuihin. Mysteeripoppoon saapuessa paikalla koululle on samaan aikaan ilmestynyt sininen hirviö. Pian selviää hirviön olevan tietokonevirus, joka on iskenyt Ericin ohjelmistoon. Epäilyn kohteiksi joutuivat Ericin opettaja Robert Kaufman (Tom Kane), baseballia rakastava ohjelmoija ja koulun yksi oppilaista Bill McLemore (Mikey Kelley) ja kärttyisä poliisi Wembley (Joe Alaskey).
Tutkiessaan tarkemmin tapausta virus hyökkää Mysteeripoppoon kimppuun, jonka myötä he joutuvat videopelin sisälle. Päästäkseen pelistä pois heidän täytyy kerätä kymmentasoisessa pelissä Scooby-keksejä päästäkseen tasosta toiseen.
Ääninäyttelijät

| 0 | 1 | 2 |
| --- | --- | --- |
|  Scott Innes  | … |  Scooby-Doo, Shaggy   |
|  Joe Alaskey  | … |  Wembley   |
|  Bob Bergen  | … |  Eric Staufer   |
|  Grey DeLisle  | … |  Daphne Blake   |
|  Tom Kane  | … |  professori Robert Kaufman   |
|  Mikey Kelley  | … |  Bill McLemore   |
|  Gary Sturgis  | … |  Phantom Virus   |
|  B. J. Ward  | … |  Velma Dinkley   |
|  Frank Welker  | … |  Fred Jones   |
Aiheesta muualla

Telvis.fi
MTV3.fi
Scooby-Doo
| --- | --- |
Scooby-Doo henkilöhahmot:   Scooby-Doo  Shaggy Rogers  Fred Jones  Daphne Blake  Velma Dinkley  Scrappy-Doo  Scooby-Dum  Yabba-Doo 
Televisiosarjat:   Scooby-Doo, Where Are You! (1969–1971)  The New Scooby-Doo Movies (1972–1974)  The Scooby-Doo/Dynomutt Hour (1976–1977)  The Scooby-Doo Show (1976–1979)  Scooby's All-Star Laff-A-Lympics / Scooby's All-Stars (1977–1979)  Scooby-Doo and Scrappy-Doo (1979–1980)  Scooby-Doo and Scrappy-Doo (1980–1982)  The Scooby & Scrappy-Doo/Puppy Hour (1982–1983)  The All-New Scooby and Scrappy-Doo Show / The New Scooby-Doo Mysteries (1983–1985)  The 13 Ghosts of Scooby-Doo (1985–1985)  Scooby's Mystery Funhouse (1985–1986)  A Pup Named Scooby-Doo (1988–1991)  Scooby-Doo (2002–2006)  Shaggy & Scooby-Doo Get a Clue! (2006–2008)  Scooby-Doo! Mystery Incorporated (2010–2013) 
Scooby-Doo erikoisjaksoissa:   Scooby Goes Hollywood (TV-spesiaali, 1979)  Scooby-Doo in Arabian Nights (TV-spesiaali, 1994) 
Scooby Doo televisioelokuvissa:   Scooby-Doo kohtaa Boon aaveveljekset (1987)  Scooby-Doo ja kummituskoulu (1988)  Scooby-Doo ja ihmeellinen ihmissusi (1988)  Scooby-Doo: In the Beginning (2009)  Scooby-Doo! Curse of the Lake Monster (2010) 
Suoraan videolle/DVD:lle julkaistut elokuvat:   Scooby-Doo ja saaren zombiet (1998)  Scooby-Doo ja noidan haamu (1999)  Scooby-Doo and the Alien Invaders (2000)  Scooby-Doo ja kyberjahti (2001)  Scooby-Doo ja vampyyri (2003)  Scooby-Doo ja Meksikon hirviö (2003)  Scooby Doo ja Loch Nessin hirviö (2004)  Aloha, Scooby-Doo (2005)  Scooby Doo: Missä muumio luuraa? (2005)  Scooby-Doo: Merirosvoja, ohoi! (2006)  Jäitä hattuun, Scooby-Doo! (2007)  Scooby-Doo ja peikkokuningas (2008)  Scooby Doo and the Samurai Sword (2009)  Scooby-Doo! Abracadabra-Doo (2010)  Scooby-Doo! Camp Scare (2010) 
Teatraaliset elokuvat:   Scooby-Doo ja salaperäinen saari (2002)  Scooby-Doo 2: Monsterit vapaalla (2004)  Scooby-Doo 3: The Mystery Begins (2009)  Scooby-Doo 4: Curse of the Lake Monster (2010)
Skagersvik

| Skagersvik |
| --- | --- |
 Skagersvik
 Koordinaatit: 58°58′00″N, 14°06′00″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Gullspång
Infobox OKVirheellinen NIMI-arvo: 
Skagersvik on asuinalue Gullspångin kunnassa Länsi-Götanmaan läänissä samannimisessä historiallisessa maakunnassa Ruotsissa. Skagersvik oli vuoteen 2015 oma taajamansa, minkä jälkeen se on laskettu osaksi Gullspångia.
Vampyyripäiväkirjat

| Vampyyripäiväkirjat> The Vampire Diaries |
| --- | --- |
 Sarjan logo
Tyyli:  teinidraama yliluonnollinen kauhu fantasia
Kestoaika:  43 min.
Luoja(t):  Kevin Williamson Julie Plec L. J. Smith (kirjasarja)
Pääosissa:  Paul Wesley Nina Dobrev Ian Somerhalder Steven R. McQueen Sara Canning Katerina Graham Candice Accola Zach Roerig Kayla Ewell Michael Trevino Matthew Davis Joseph Morgan Michael Malarkey 
Alkuperämaa:   Yhdysvallat
Alkuperäiskieli:  englanti
Verkko:   The CW    MTV3, Sub
Esitetty:   10. syyskuuta 2009 – 10. maaliskuuta 2017    12. elokuuta 2010 – 10. maaliskuuta 2017
Tuotantokausia:  8
Jaksoja:  171 (luettelo jaksoista)
Ikäraja:  K16
Tuotanto
Tuottaja(t):  Pascal Verschooris
Vastaava(t) tuottaja(t):  Leslie Morgenstein Bob Levy Kevin Williamson Julie Plec
Säveltäjä(t):  Michael Suby
Leikkaaja(t):  Lance Anderson Tyler Cook Nathan Easterling
Tuotantoyhtiö(t):  Outerbanks Entertainment Alloy Entertainment CBS Television Studios Warner Bros. Television
Aiheesta muualla
Virallinen sivusto
IMDb 
Vampyyripäiväkirjat (engl. The Vampire Diaries) on yhdysvaltalainen Kevin Williamsonin L. J. Smithin samannimiseen kirjasarjaan perustuva kauhu/fantasiasarja. Sarjassa seurataan tapahtumia Virginian osavaltion Mystic Falls -nimisessä kuvitteellisessa kaupungissa, jonka historia kätkee synkkiä salaisuuksia.
Vampyyripäiväkirjojen ensiesitys oli 10. syyskuuta 2009 The CW -verkossa ja se herätti välittömästi laajaa kiinnostusta. Suurten katsojalukujen ansiosta sarjaa tilattiin täysi tuotantokausi 21. lokakuuta 2009. Sarjan ensimmäinen kausi sai päätöksensä Yhdysvalloissa 13. toukokuuta 2010. Sarjasta on tehty kuusi tuotantokautta ja tammikuussa 2015 The CW ilmoitti seitsemännen tuotantokauden teosta.
Suomessa sarjan ensimmäisen tuotantokauden esitti MTV3 12. elokuuta 2010 – 6. tammikuuta 2011 välisenä aikana. Tämän jälkeen Sub sai sen esitysoikeudet ja alkoi näyttää toista tuotantokautta 4. syyskuuta 2011.
Vampyyripäiväkirjojen spin-off -sarjassa Vampyyrien sukua seurataan maailman ensimmäisten vampyyrien tarinaa New Orleansissa.
Yleiskatsaus

Sarja seuraa Elena Gilbertin (Nina Dobrev) elämää, joka rakastuu vuosisatoja vanhaan vampyyriin, Stefan Salvatoreen (Paul Wesley). Heidän elämänsä hankaloituvat Stefanin pahansuovan ja julman isoveljen Damonin (Ian Somerhalder) palatessa Mystic Fallsiin kostoa janoten. Molemmat veljet alkavat näyttää kiintymystä Elenaa kohtaan, tämän muistuttaessa molempien menneisyyden rakkautta, Katherine Piercea.
Sarja sijoittuu Mystic Fallsin fiktiiviseen kaupunkiin, Virginiaan, jonka menneisyys on täynnä yliluonnollisia varauksia. Muut sarjan tarinat kietoutuvat muihin kaupungin asukkaisiin, eniten kuitenkin Elenan pikkuveljeen Jeremyyn (Steven R. McQueen), Elenan parhaaseen ystävään Bonnieen (Katerina Graham), Elenan ystävään Carolineen (Candice Accola) sekä Elenan lapsuuden ystävään sekä ex-poikaystävään Mattiin (Zach Roerig). Kaupungin politiikkaa valvoo alkuperäisten perustajainperheiden jälkeläiset, eli Perustajainneuvosto, joka suojelee kaupunkia vampyyreiltä, ihmissusilta sekä noidilta.
Näyttelijäkokoonpano

Vaikka Vampyyripäiväkirjat perustuukin samannimiseen kirjasarjaan, monia sarjan hahmoja on muutettu tarinoiden kuitenkin säilyessä lähes ennallaan. Ensimmäisen tuotantokauden alussa sarjassa oli yhteensä kymmenen päähenkilöä, joista yksi kirjoitettiin ulos sarjasta ja jonka tilalle sivuhenkilö "ylennettiin".
Nina Dobrev esittää Elena Gilbertiä, sarjan päähenkilöä sekä Katherine Piercea sarjan päävihollista. Elena joutuu pian kolmiodraaman syövereihin, kahden vampyyrin väliin, joka toimiikin sarjan yhtenä keskittymänä. Paul Wesley esittää Stefan Salvatorea, hyväsydämistä ja ystävällistä vampyyriä, joka on veljensä Damon Salvatoren (Ian Somerhalder) täysi vastakohta, joka on häijy ja antisankarillinen, mutta hänelläkin on tunteet jossain syvällä.
Muita sarjan näyttelijäkokoonpanoon kuuluvia ovat muun muassa Steven R. McQueen, joka esittää Jeremy Gilbertiä, Elenan pikkuveljeä; Sara Canning Jeremyn ja Elenan tätinä ja laillisena huoltajana Jenna Sommersina. Katerina Graham esittää Bonnie Bennettiä, Elenan parasta ystävää ja noitaa; Candice Accola esittää Caroline Forbesia, Elenan toista parasta ystävää, josta tulee vampyyri toisella tuotantokaudella; Zach Roerig esittää Matt Donovania, Elenan lapsuuden ystävää sekä ex-poikaystävää, joka aloittaa myöhemmin suhteen Carolinen kanssa. Michael Trevino esittää Tyler Lockwoodia, ihmissutta, jeremyn vihollista, Mattin parasta ystävää sekä Mystic Fallsin pormestarin poikaa; Kayla Ewell esittää Vicki Donovania, Mattin levotonta siskoa sekä Tylerin ja Jeremyn tyttöystävää. Hänet kirjoitettiin pois sarjasta ensimmäisen kauden seitsemännessä jaksossa. Pian Matthew Davis kuitenkin paikkasi Kayla Ewellin paikan päähenkilöstössä Alaric Saltzmanina, historian opettajana, vampyyrin metsästäjänä sekä Jennan ihastuksen kohteena, joka Jennan kuoltua ryhtyi Elenan ja Jeremyn huoltajaksi.
Tuotanto

Aluksi Vampyyripäiväkirjojen käsikirjoittaja Kevin Williamson ei ollut kiinnostunut sarjan luomisesta. Hän piti sitä liian samankaltaisena kuin muut vampyyrisarjat. Julie Plecin vaatimuksesta Williamson kuitenkin luki kirjasarjan johon sarja perustuu ja kiinnostui tarinasta: "Tajusin, että se on tarina pienestä kaupungista, kaupungin alamaailmasta ja mitä kaikkea pinnan alla piilee". Williamson on sanonut kaupungin olevan sarjan keskipisteenä koulun sijaan.
Variety-aikakauslehden mukaan CW alkoi valmistella The Vampire Diaries -sarjan pilottijaksoa Kevin Williamsonin ja Julie Plecin toimiessa käsikirjoittajina ja vastaavina tuottajina. 19. maaliskuuta 2009 sarjaa tilattiin vuosina 2009 ja 2010 esitettävä tuotantokausi.
Vampyyripäiväkirjojen pilottijakso kuvattiin Vancouverissä, Brittiläisessä Kolumbiassa. Sarjan muut jaksot on kuvattu Covingtonissa, Georgiassa sekä useissa muissa Atlantaan seudun pikkukaupungeissa..
Vampyyripäiväkirjat sai hyviä katsojalukuja ja myönteisiä arvioita. Alun perin kolmetoista jaksoa käsittävää tuotantokautta jatkettiin yhteensä 22 jakson pituiseen tuotantokauteen 21. lokakuuta 2009. Marraskuun 19. päivän jälkeen Vampyyripäiväkirjat jäi kahdeksan viikon pituiselle tauolle. Seuraava jakso esitettiin Yhdysvalloissa 21. tammikuuta 2010.
Vastaanotto

The Vampire Diaries sai sekä hyviä että huonoja arvioita. Entertainment Weekly antoi pilottijaksolle arvosanan B+ ja sanoi, että sarja "toivottaa käsikirjoittaja Kevin Williamsonin tervetulleeksi". Lopuksi lehti sanoo, että "Diaries lupaa meille tuotantokauden verran teräväkielistä hämmästystä." Metacritic antoi sarjalle pisteet 50/100 perustuen 22 arvioon, jotka sisälsivät sekä huonoja että hyviä palautteita. Sarjan ensiesitys 10. syyskuuta 2009 toi CW:lle kanavan suurimman katsojamäärän: 4,9 miljoonaa katsojaa. 
Kun mukaan lisätään DVR:n luvut, ensiesityksen katsojamäärä nousi 5,7 miljoonaan.
Monen televisiokriitikon mielestä sarja parani jakso jaksolta. Los Angeles Timesin kriitikon Carina MacKenzien mielestä kuudes jakso oli erityisen vahva. The San Diego Union-Tribune sanoi: "Yliluonnollinen draama on ensimmäisen luokan tuotantoa. Sen sisältää hävyttömän lumoavan näyttelijäkaartin, terävän käsikirjoituksen ja ilmapiirin, jota edes kaikkein selväpäisimmän aikuisen on vaikea vastustaa." New York Timesin Mike Hale listasi sarjan vuoden 2009 parhaimpien televisiosarjojen joukkoon. New York Post kutsui sarjan päähenkilöä Elenaa vahvamieliseksi naiseksi, joka ei anna tunteidensa poikaystäväänsä kohtaan hallita itseään.
Aiheesta muualla

Virallinen sivusto (englanniksi)
Vampyyripäiväkirjat Internet Movie Databasessa (englanniksi)
Vampyyripäiväkirjat Warner TV -sivustolla
Vampyyripäiväkirjat TV.com:issa (Arkistoitu – Internet Archive) (englanniksi)
Ian Somerhalderin haastattelu Iltalehden sivustolla (Arkistoitu – Internet Archive)
Adobe Story

| Adobe Story |
| --- | --- |

Kehittäjä:  Adobe Systems
Kehityshistoria
Vakaa versio:  1.0.0 / 2012
Tiedot
Ohjelmistotyyppi:  Käsikirjoitus
Alusta:  Windows, Mac OS X
Aiheesta muualla
Adobe Story
Adobe Story oli Adobe Systemsin kehittämä yhteisöllinen kirjoitusohjelma. Sitä voitiin käyttää käsikirjoitusten luomisen nopeuttamiseen sekä valmiiseen mediaanselvennä kääntämiseen. Adobe Story oli integroitavissa Adobe Production Premium Suiteen.
Adobe Story oli saatavilla sekä web-pohjaisena että työpöytäsovelluksena. Adobe Storylla tehtyjä dokumentteja voitiin lukea myös iOS:llä.
Palvelun sulkeminen

Adobe ilmoitti 23. tammikuuta 2018 sulkevansa Adobe Story CC sekä Adobe Story CC Classic -palvelut 22. tammikuuta 2019. Adobe neuvoi asiakkaitaan tallentamaan tiedostot muualle, sillä muuten ne tulevat häviämään. Myös Adobe Story CC -sovellus lakkasi toimimasta.
Käännös suomeksi
AFNIC

Afnic Internet made in France
AFNIC eli Association française pour le nommage Internet en coopération on yleishyödyllinen organisaatio, joka perustettiin joulukuussa 2007 ylläpitämään .fr- .re- ja .tf-Internet-maatunnuksia. AFNIC:n päämaja sijaitsee Pariisissa.
AFNIC tukee monia harrastuspalveluita, mistä johtuen sillä on paljon tukijoita, ISP:itä Internetin käyttäjiä, julkisia auktoriteetteja ynnä muuta. Tästä etuoikeutetusta asemasta johtuen organisaatio osallistuu paljolti Internet-hallintotavan kehitykseen. Sen päätehtäviä ovat tämän lisäksi uusien standardien (IETF ja RIPE NCC) määrittely sekä tietojensa jako kansainvälisesti.
Viime vuosina monet kansainväliset kokoukset, joissa verkkotunnusrekisterejä on ollut mukana, ovat kasvaneet. Tämä vahva kansainvälinen toiminta osoittaa, että verkkotunnusrekistereillä on keskeinen rooli tietoyhteiskunnan globalisaatioprosessissa.
Aiheesta muualla

AFNIC (ranskaksi)
AFNIC (Arkistoitu – Internet Archive) (englanniksi)
GRU (1918–1992)

| GRU |
| --- | --- |
Perustettu:  1918
Lakkautettu:  1992
Toimiala:  sotilastiedustelu
Päämaja:  Moskova, Neuvostoliitto
Infobox OKNimi-testi OK: 
GRU (ven. Главное разведывательное управление, Glavnoje razvedyvatelnoje upravlenije, ”Tiedustelupäähallinto”) oli vuosina 1918–1992 toiminut Neuvostoliiton asevoimien yleisesikunnan sotilastiedusteluosasto.
Historia

GRU perustettiin Neuvosto-Venäjällä lokakussa 1918 puna-armeijan tiedusteluosastoksi. Siitä käytettiin aluksi lyhennettä RU (Registrupravlenije). Vuonna 1946 tapahtuneen armeijan uudelleenorganisoinnin jälkeen se toimi Neuvostoliiton asevoimien sotilastiedusteluna. Neuvostoliiton hajottua joulukuussa 1991 GRU jatkoi Venäjän asevoimien tiedustelupalveluna toukokuuhun 1992 saakka, jolloin sen seuraajaksi perustettiin nykyinen GRU.
Neuvostoliiton aikana GRU:n olemassaolo kiistettiin ja se myönnettiin Venäjällä vasta presidentti Boris Jeltsinin valtaannousun jälkeen. Lännessä GRU kuitenkin tunnettiin ja esimerkiksi Neuvostoliiton suurlähetystöjen sotilasasiamiehiä pidettiin yleisesti sen työntekijöinä.
Pääjohtajat

Semjon Aralov (1918–1919)
Sergei Gusev (1919–1920)
Georgi Pjatakov (1920)
Voldemar Aussem (1920)
Jan Lentsman (1920–1921)
Arvid Zeibot (1921–1924)
Jan Berzin (1924–1935)
Semjon Uritski (1935–1937)
Jan Berzin (1937)
Aleksandr Nikonov (1937)
Semjon Gendin (1937–1938)
Aleksandr Orlov (1938–1939)
Ivan Proskurov (1939–1940)
Filipp Golikov (1940–1941)
Aleksei Panfilov (1941–1942)
Ivan Iljitšov (1942–1945)
Fjodor Kuznetsov (1945–1947)
Nikolai Trusov (1947–1949)
Matvei Zaharov (1949–1952)
Mihail Šalin (1952–1956)
Sergei Štemenko (1956–1957)
Mihail Šalin (1957–1958)
Ivan Serov (1958–1963)
Aleksandr Rogov (1963)
Hadji-Umar Mamsurov (1963)
Pjotr Ivašutin (1963–1987)
Vladlen Mihailov (1987–1991)
Jevgeni Timohin (1991–1992)
Landvetter

| Landvetter |
| --- | --- |
 Landvetterin kulttuuritalo
 Landvetter
 Koordinaatit: 57°41′14″N, 12°13′06″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Härryda
Väkiluku (2021):  9 223
Infobox OKVirheellinen NIMI-arvo: 
Landvetter on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 9 223 asukasta vuonna 2021. Landvetterin vieressä sijaitsee lentoasema.
Tunnettuja henkilöitä

Kent Andersson (1942–2006), ratamoottoripyöräilijä
Micha Gabay (s. 1947), näyttelijä
Aiheesta muualla

Kuvia tai muita tiedostoja aiheesta Landvetter Wikimedia Commonsissa
Kwun Tong (piiri)

| Kwun Tong> 觀塘區 |
| --- | --- |
 Kwun Tongin keskustaa.
 Kaupungin kartta, jossa Kwun Tong korostettuna.  Hongkongin piirit
Kaupunki:  Hongkong
Koordinaatit:  22°18′48″N, 114°13′33″E
Pinta-ala:  11,28 km² 
Väkiluku:  673 166 (2021)
Väestötiheys:  59 704 as./km²
Kwun Tong (kiin.: 觀塘區; Jyutping: Gun1tong4 keoi1) on yksi Hongkongin 18 piiristä. Se sijaitsee Kowloonin itäreunassa. Alueen pinta-ala on 11,28 km2 ja asukasluku vuonna 2021 oli 673 166. Sen väestötiheys, lähes 60 000 ihmistä neliökilometrillä, on kaikista Hongkongin piireistä suurin.
Maantiede

Kwun Tong sijaitsee Kowloonin itäosassa Uusien territorioiden eteläpuolella. Sen naapuripiirit ovat luoteessa Kowloon City, pohjoisessa Wong Tai Sin ja idässä Sai Kung. Sitä rajaavia maantieteellisiä piirteitä ovat Lei Yue Munin salmi etelässä, Victoria Harbouriin kuuluva vesialue lounaassa ja Kowloon Peak -vuoren eteläpuolinen korkea maasto lännessä.
Historia

Nykyisen Kwun Tongin piirin alueella oli aiemmin paljon suolan tuotantoon käytettyjä haihdutusaltaita. Sen vanha kantoninkiinankielinen nimi Kwun Fu Cheung tarkoitti hallinnolle rahaa tuottavaa paikkaa, sillä suolasta saatavat verotulot olivat aikanaan hallinnolle merkittävä tulonlähde. Nimen Kwun Tong väitetään alun perin merkinneen hallituksen omistamia lampia, jälleen viittauksena haihdutusaltaisiin. Merkitys poistui nimestä 1950-luvulla, kun sen kirjoitusmerkkejä vaihdettiin alueen uudelleenkehittämisen yhteydessä. Suolan valmistuksen ohella alueen toinen merkittävä perinteinen elinkeino oli kiven louhiminen.
Suuri osa Kwun Tongin alueesta oli käytännössä asumatonta 1950-luvulle asti. Kiinan sisällissodan aikaan vuonna 1949 alueelle saapui Manner-Kiinasta pakolaisia, jotka asettuivat asumaan slummeihin kukkuloiden rinteille. 1950-luvulta alkaen Hongkongin hallinto loi teollisuusalueen täyttömaalle Kwun Tong Roadin eteläpuolelle. Maantäytön viimeinen vaihe valmistui vuonna 1967. 1970-luvulta 1980-luvun puoliväliin tästä alueesta tuli Hongkongin suurin teollisuusalue, joka työllisti kolmanneksen kaupungin tehdastyöläisistä. Hallinto rakennutti tehtaiden työntekijöitä varten Kwun Tongin alueelle matalan vuokratason asuinalueita, kuten Ngau Tau Kok, Lam Tin, Sau Mau Ping ja Shun Lee.
Teollisen tuotannon painopisteen siirryttyä Hongkongista Manner-Kiinaan Kwun Tongin vanhoista teollisuusalueista on kehittynyt liikekeskus, jossa on toimistotilojen, kauppojen ja hotellien lisäksi esimerkiksi pienyritysten, muusikoiden ja taiteilijoiden toimitiloja.
Nykytila

Kwun Tongissa asui 673 166 ihmistä vuonna 2021. Asukkaista yli 646 000 oli etnisiä kiinalaisia. Suurimpia vähemmistöjä olivat filippiiniläiset ja indonesialaiset. Sen väestötiheys, lähes 60 000 ihmistä neliökilometrillä, on kaikista Hongkongin piireistä suurin. Alueen asukkaiden kuukausittaiset mediaanitulot olivat 16 000 dollaria, mikä on 2 000 dollaria koko Hongkongin vastaavaa lukua pienempi ja kuuluu Hongkongin matalimpiin. Kwun Tongin asukkaista 28,8 prosenttia jäi köyhyysrajan alapuolelle vuonna 2020, mikä on eniten kaikista Hongkongin piireistä.
Aiheesta muualla

Kuvia tai muita tiedostoja aiheesta Kwun Tong (piiri) Wikimedia Commonsissa
Hongkongin piirit
Hongkongin saari: Central and Western | Eastern | Southern | Wan Chai

Kowloon (mukaan lukien New Kowloon): Kowloon City | Kwun Tong | Sham Shui Po | Wong Tai Sin | Yau Tsim Mong

Uudet territoriot: Islands | Kwai Tsing | North | Sai Kung | Sha Tin | Tai Po | Tsuen Wan | Tuen Mun | Yuen Long
Sha Tinin laukkarata Shing Mun -joen varrella.
Lana Del Rey

| Lana Del Rey |
| --- | --- |
 Lana Del Rey vuonna 2019.
Henkilötiedot
Koko nimi:  Elizabeth Woolridge Grant
Syntynyt: 21. kesäkuuta 1985 (ikä 39) New York, New York, Yhdysvallat
Ammatti:  laulaja-lauluntekijä, muusikko, malli
Muusikko
Taiteilijanimi:  Lana Del Rey, Lana Rey Del Mar, Lizzy Grant, Lana Del Ray, May Jailer, Sparkle Jump Rope Queen
Laulukielet:  englanti
Aktiivisena:  2005–
Tyylilajit:  vaihtoehtorock, rock, psykedeelinen rock, indie pop, kamaripop, trip hop
Soittimet:  laulu, kitara, kosketinsoittimet
Levy-yhtiöt:  Interscope Records Polydor Records Stranger
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Elizabeth Woolridge Grant (s. 21. kesäkuuta 1985 New York), taiteilijanimeltään Lana Del Rey, on yhdysvaltalainen laulaja-lauluntekijä.
Lake Placidissa varttunut Del Rey aloitti yliopistossa ollessaan laulamaan ja tekemään musiikkia useiden eri taiteilijanimien alla. Hän julkaisi ensimmäisen studioalbuminsa Lana Del Ray A.K.A. Lizzy Grant vuonna 2010. Albumi oli kuitenkin myynnissä vain lyhyen aikaa iTunesissa ennen kuin se vedettiin pois markkinoilta. Del Reyn kansainvälinen läpimurto tuli kappaleen "Video Games" sekä hänen toisen studioalbuminsa Born to Die (2012) myötä. "Video Games" menestyi hyvin ympäri Eurooppaa nousten muun muassa listaykköseksi Saksassa, jossa se myi platinaa. Born to Die nousi albumilistan ensimmäiseksi Britanniassa ja toiseksi Yhdysvalloissa. Del Rey on uransa aikana julkaissut yhdeksän studioalbumia ja kolme EP-levyä.
Nuoruus

Elizabeth Woolridge Grant syntyi Manhattanilla, New Yorkissa 21. kesäkuuta 1985. Hänen isänsä Robert England Grant Jr on ammatiltaan yrittäjä, ja hänen äitinsä Patricia Ann ”Pat” (Hill) on lukionopettaja. Del Reyllä on skotlantilaisia sukujuuria. Hänellä on kaksi nuorempaa sisarusta, sisko Caroline ja veli Charlie. Del Rey varttui Lake Placidissa, New Yorkissa, ja kävi siellä katolista peruskoulua.
Del Rey aloitti vuonna 2004 opiskelun Fordham Universityssä pääaineenaan filosofia ja painotuksenaan metafysiikka. Hän valmistui vuonna 2008.